Meew

At Meew (Larus canus) hiart tu at fögelfamile faan a Kuben (Laridae).  

 Nöömer 
 Fering-Öömrang Söl'ring Halunder Hali-freesk * Mooring Wiring-hiirder Kar-hiirder Goos-hiirder * Seeltersk * Frysk (Fering)letj kub(Öömrang)meew Kaukmö Letj Buur kööbmööf * witeheefföögellatj kub . . (Hoolmer)meew(Hoorninger)mööw * See-meeske * Unwaars-fûgel

 Ütjsen 
En ütjwoksen meew liket at triituankub, woort 43 cm grat an hör jügen spään 120 cm. Meewen weeg 300 bit 550 g, a feedern san witj, boowen üüb a jügen grä. A spasen faan a jügen san suart an witj, a nääb an a bian greengüül. Jongfögler sä iarst efter trii juar so ütj. Mantjin an wiiftjin könst dü faan't ütjsen ei ütjenööder hual. Meewen wurd böös ual; det äälst meew, wat am fünjen hää, wiar 33 juar ual.Hüppop. K. & O. Hüppop: Atlas zur Vogelberingung auf Helgoland, Vogelwarte 47 (2009), Sidj 214 Normool as wel so am 20 juar.

 Leewent 

Efter trii juar began meewen tu brääten, det bräättidj as faan Mei bit Jüüle. Lefst bräät meewen uun koloniin uun a naite faan't weeder. A nees haa miast trii aier an lei 5 bit 20 m ütjenööder. Bias aalernfögler bräät a aier 23 bit 28 daar loong, bit a jöönkin ufkem. Efter sjauer bit fiiw weg kön's flä.

Meewen lewe miast bi a küst, knaap ans uk uun't banlun. Dü fanjst jo fööraal uun Nuurd- an Madeleuroopa. Enkelten auerwontre uun't banlun of waanre tu Süüdeuroopa.

 Freeden 
Meewen freed fööraal fask. Bütj det mei's oober uk wirmer, insekten an uffaal. Jüst so üs a suarthoodet kuben sjük's uk uun't granthool of üüb ääkern ales, wat's freed kön.

 Luke uk diar 

 Kwelen 

Kategorie:Fögler